{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":15,"n_cols":6,"rows_kept":15,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Javno savjetovanje o Pravilniku o izmjenama i dopunama Pravilnika o načinima i uvjetima odlaganja otpada, kategorijama i uvjetima rada za odlagališta otpada"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Zagrebački holding d.o.o.","PRAVILNIK O IZMJENAMA I DOPUNAMA PRAVILNIKA O NAČINIMA I UVJETIMA ODLAGANJA OTPADA, KATEGORIJAMA I UVJETIMA RADA ZA ","Predlažemo da se u cijelom tekstu nacrta prijedloga Pravilnika riječ „vrši“ zamjeni sa riječi „obavlja“."]
[2,"Grga K","PRAVILNIK O IZMJENAMA I DOPUNAMA PRAVILNIKA O NAČINIMA I UVJETIMA ODLAGANJA OTPADA, KATEGORIJAMA I UVJETIMA RADA ZA ","Ovaj Zakon se mora (EU INSPIRE direktiva) uskladiti s Zakonom o nacionalnoj infrastrukturi prostornih podataka. Zašto se to mora, odnosno zašto je obveza RH te koji je razlog tomu; molim pogledajte linkove:\nhttps://www.youtube.com/user/inspireEU\nhttp://www.nipp.hr/\nhttps://www.youtube.com/watch?v=gnvEgBy8cFs\nhttps://www.youtube.com/watch?v=WOogJ8-7eZ0"]
[3,"Zagrebačka županija","PRAVILNIK O IZMJENAMA I DOPUNAMA PRAVILNIKA O NAČINIMA I UVJETIMA ODLAGANJA OTPADA, KATEGORIJAMA I UVJETIMA RADA ZA ,\nČlanak 10.","S obzirom na činjenicu da u praksi postoji veliki problem s primjenom odredbe članka 17. stavak 1. alineja 7. o financijskom jamstvu, predlažemo da se vezano uz osiguranje sredstava nađe, u svjetlu članka 8.točka a podtočka IV.  Direktive Vijeća 1999/31/EZ o odlagalištima otpada od 26.travnja 1999. godine, drugo rješenje koje će biti primjenjivije u praksi.\nNaime, člankom 8. točka a podtočka IV. Direktiva Vijeća 1999/31/EZ od 26.travnja 1999. o odlagalištima otpada( SL L 182, 16.7.1999) pod naslovom Uvjeti dozvole propisano je da države članice poduzimaju mjere kako bi osigurale dovršenje ili osiguranje odgovarajućih priprema, putem financijskih ili jednakovrijednih jamstava, na temelju modaliteta o kojima odlučuju države članice, od strane podnositelja zahtjeva prije početka odlaganja otpada, radi osiguranja podmirenja obveza ( uključujući provođenje naknadnog održavanja), koje proizlaze iz ishođene dozvole u skladu s odredbama ove Direktive, te provođenje postupka zatvaranja odlagališta u skladu s člankom 13. Ova financijska ili jednakovrijedna jamstva moraju biti dostatna za sve obveze do radova koji spadaju u naknadno održavanje odlagališta prema članku 13. stavku (d). Države članice mogu po vlastitom izboru odlučiti da se ta točka ne primjenjuje na odlagalište za inertni otpad. \nSlijedom navedenog, predlažemo da se razmotri mogućnost izmjene odredbe članka 17. stavka 1. alineje 7. Pravilnika o načinima i uvjetima odlaganja otpada, kategorijama i uvjetima rada za odlagališta otpada na način da se uz financijsko predvidi i drugo jednakovrijedno jamstvo uz navođenje i određivanje, barem primjerice, što su prihvatljiva i učinkovita jednakovrijedna jamstva sukladno praksama koje se primjenjuju u drugim državama članicama EU."]
[4,"Komunalac d.o.o. Bjelovar","PRAVILNIK O IZMJENAMA I DOPUNAMA PRAVILNIKA O NAČINIMA I UVJETIMA ODLAGANJA OTPADA, KATEGORIJAMA I UVJETIMA RADA ZA ,\nČlanak 10.","Komunalac d.o.o. Bjelovar\nPredlažemo izmjenu članka 17. alineje 7.\nSukladno odredbama članka 17.  Pravilnika o načinu i uvjetima odlaganja otpada, kategorijama i uvjetima rada za odlagališta otpada uz zahtjev za izdavanje dozvole za obavljanje djelatnosti odlaganja otpada potrebno je, priložiti i financijsko jamstvo potrebno za osiguranje troškova iz članka 19. Pravilnika uključujući obavljanje mjera zaštite okoliša nakon zatvaranja odlagališta.\nObzirom da  nema banke ili osiguravajućeg društva koje bi bilo spremno dati ovakav oblik financijskog jamstva, te da još uvijek nije donijeta odluka koji oblik financijskog jamstva je prihvatljiv (bankovna garancija, zadužnica, polica financijskog jamstva..), a bez istog nije moguće izdati dozvolu, odnosno rješenje o reviziji dozvole, molimo da se predvidi alternativa: potvrda, izjava JLS da se obvezuje osigurati sredstva za pokrivanje troškova iz članka 19. Pravilnika. Budući da je ovo bio problem za dosta trgovačkih društava, cijenimo prijedlog opravdanim."]
[5,"Zagrebački holding d.o.o.","PRAVILNIK O IZMJENAMA I DOPUNAMA PRAVILNIKA O NAČINIMA I UVJETIMA ODLAGANJA OTPADA, KATEGORIJAMA I UVJETIMA RADA ZA ,\nČlanak 10.","Predlažemo da se članak 10, stavak 2 prijedloga ovog propisa izmjeni na sljedeći način:\n- dokaz o usklađenosti odlagališta obzirom na zahtjeve propisane ovim pravilnikom."]
[6,"Zagrebački holding d.o.o.","OPĆI UVJETI ZA SVE KATEGORIJE ODLAGALIŠTA OTPADA,\n1. Lokacija odlagališta","Predlažemo da se točka 1.1., Priloga I, prijedloga ovog propisa izmjeni na sljedeći način:\nOPĆI UVJETI ZA SVE KATEGORIJE ODLAGALIŠTA OTPADA \n1. Lokacija odlagališta \n1.1. Prilikom određivanja nove lokacije odlagališta uzimaju se u obzir sljedeći uvjeti koji se odnose na: \n- središnja točka tijela odlagališta mora biti udaljena najmanje 500 m od naseljenog područja uključujući gradska područja gdje stalno borave ljudi, područja za odmor, vodnih puteva, vodnih tijela i poljoprivrednih područja \n\nObrazloženje: \nNe može se ova odredba primjenjivati na postojeća odlagališta. Postojeće odlagališta su izgrađena i grade se na određenim lokacijama tijekom niza godina te se stoga isto mora uzeti u obzir. Pitanje je kakva je situacija obzirom na ovu odredbu bila u trenutku kad je postojeće odlagalište nastajalo na određenoj lokaciji. \nNadalje, odlagališta se grade na temelju građevnih dozvola. Ne može se pravilnikom zabraniti gradnja građevine koja se legalno gradi na temelju građevinske dozvole. Isto je u suprotnosti s Odlukom Ustavnog suda Republike Hrvatske broj U-IIIB-1373/09 od 7. srpnja 2009. godine objavljenoj u narodnim novinama br. 88/09 u kojoj je navedeno da je građevinska dozvola sastavni dio imovine vlasnika dozvole i nedozvoljavanje gradnje po istoj spada u miješanje u vlasništvo.\n\nFormulacija „rub lokacije odlagališta“ nije dobar termin jer se unutar lokacije odlagališta može nalaziti niz podsustava koji nemaju utjecaja na okoliš kao odlagalište, te je stoga realnije odrediti udaljenost središnje točke tijela odlagališta od naseljenog područja."]
[7,"Zagrebački holding d.o.o.","OPĆI UVJETI ZA SVE KATEGORIJE ODLAGALIŠTA OTPADA,\n5. Osnovna opremljenost odlagališta","Predlažemo da se točka 5.5., Priloga I prijedloga ovog propisa izmjeni na sljedeći način:\n5.5. Sustav kontrole i pristupa svakoj građevini treba u najvećoj mogućoj mjeri spriječiti nekontrolirano odbacivanje otpada na odlagalište. \n\nObrazloženje:\nNema potrebe za donošenje još jednog pisanog dokumenta (programa mjera) kad je Zakonom o održivom gospodarenju otpadom (članak 86) propisano da se Dozvolom za gospodarenje otpadom određuju, između ostaloga, i uvjeti obavljanja tehnoloških procesa koji sadrže:\n1. tehničko-tehnološke uvjete obavljanja tehnološkog procesa,\n2. sigurnosno-preventivne mjere,\n3. obveze praćenja emisija u zrak, vodu, more, tlo i sustav javne odvodnje otpadnih voda,\n4. mjere upravljačkog nadzora."]
[8,"Zagrebački holding d.o.o.","OPĆI UVJETI ZA SVE KATEGORIJE ODLAGALIŠTA OTPADA,\n5. Osnovna opremljenost odlagališta","Predlažemo da se točka 5.4., Priloga I prijedloga ovog propisa izmjeni na sljedeći način:\n5.4. Ulaz na odlagalište mora biti pod nadzorom izvan radnog vremena odlagališta kako bi se spriječio neovlašteni pristup odlagalištu.\n\nObrazloženje:\nNemaju sva odlagališta vrata, neka odlagališta ograđena su primjerice rampama i nemaju vrata koja se mogu zaključati."]
[9,"Zagrebački holding d.o.o.","NAČELA ZA PRIHVAT OTPADA,\n3. Opći postupci za ispitivanje i prihvat otpada ","Predlažemo da se točka 3., Priloga II prijedloga ovog propisa izmjeni na sljedeći način:\nZa određenu vrstu otpada uobičajeno se vrši karakterizacija na Razini 1. te on mora zadovoljiti odgovarajuće kriterije kako bi bio prihvaćen na referentni popis. Da bi ostala na popisu otpada prihvatljivog na određenom odlagalištu, određena vrta otpada mora se u redovnim razmacima (jednom godišnje) podvrgavati ispitivanju na Razini 2. te zadovoljiti odgovarajuće kriterije. Svaka pošiljka otpada koja stiže na ulaz u odlagalište mora se podvrći provjeri na Razini 3. \n\nObrazloženje:\nŠto znači „npr. jednom godišnje“? Tko određuje učestalost? Ili je jednom godišnje ili nije."]
[10,"Zagrebački holding d.o.o.","NAČELA ZA PRIHVAT OTPADA,\n3. Opći postupci za ispitivanje i prihvat otpada ","Predlažemo da se točka 3., Priloga II prijedloga ovog propisa izmjeni na sljedeći način:\nRazina 3: Provjera na licu mjesta. Ovo predstavlja brze metode provjere kojima se potvrđuje da  otpad koji je dovezen na odlaganje odgovara opisu iz popratne dokumentacije. Ta se provjera može sastojati od vizualnog pregleda pošiljke otpada prije i/ili poslije istovara na odlagalište. \n\nObrazloženje:\nNe može djelatnik na istovaru potpada odrediti da li je otpad koji je dovezen na odlaganje jednak onome koji je bio podvrgnut ispitivanju sukladnosti – u Razini 2 se navodi da provjera sukladnosti uključuje jednostavniju standardnu analizu te je nemoguće očekivati da netko vizualnim pregledom utvrdi ono što se utvrđuje kemijskom analizom.\n\nTakođer, otpad se na odlagalište može dovoziti zatvorenim vozilima (kako bi se spriječilo rasipanje otpada, širenje prašine…) te je u tim slučajevima nemoguće obaviti vizualni pregled prije istovara."]
[11,"Zagrebački holding d.o.o.","NAČELA ZA PRIHVAT OTPADA,\n3. Opći postupci za ispitivanje i prihvat otpada ","Nedovoljno jasno. Što su jednostavnije standardne analize? Jesu one negdje propisane kao jednostavnije i ne-jednostavnije?"]
[12,"Zagrebački holding d.o.o.","PRAVILNIK O IZMJENAMA I DOPUNAMA PRAVILNIKA O NAČINIMA I UVJETIMA ODLAGANJA OTPADA, KATEGORIJAMA I UVJETIMA RADA ZA ,\nPRILOG IV","Predlažemo da se u svim tablicama iz priloga IV promijeni naziv stupca iz „naknadno održavanje“ u „nakon zatvaranja“. Monitoring nije isto što i održavanje – monitoring je praćenje stanja okoliša, a ne održavanje postrojenja. U održavanje spadaju neke druge aktivnosti."]